CELEX: 32019D1764
Language: sl
Date: 2019-03-14 00:00:00
Title: Delegirani sklep Komisije (EU) 2019/1764 z dne 14. marca 2019 o dopolnitvi Uredbe (EU) št. 305/2011 Evropskega parlamenta in Sveta v zvezi z veljavnimi sistemi za ocenjevanje in preverjanje nespremenljivosti lastnosti sklopov za balustrade in ograje, namenjenih samo za preprečevanje padcev z gradbenih objektov, ne pa za vertikalno obremenitev konstrukcije (Besedilo velja za EGP)

24.10.2019   
               
               
                  SL
               
               
                  Uradni list Evropske unije
               
               
                  L 270/81
               
            
         DELEGIRANI SKLEP KOMISIJE (EU) 2019/1764
         z dne 14. marca 2019
         o dopolnitvi Uredbe (EU) št. 305/2011 Evropskega parlamenta in Sveta v zvezi z veljavnimi sistemi za ocenjevanje in preverjanje nespremenljivosti lastnosti sklopov za balustrade in ograje, namenjenih samo za preprečevanje padcev z gradbenih objektov, ne pa za vertikalno obremenitev konstrukcije
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 28(2) Uredbe,
         ob upoštevanju naslednjega:
         
                     (1)
                  
                  
                     Ustrezni sklep o ocenjevanju in preverjanju nespremenljivosti lastnosti ne obstaja za sklope za balustrade in ograje, namenjene samo za preprečevanje padcev z gradbenih objektov, ne pa za vertikalno obremenitev konstrukcije. Zato je treba določiti, kateri sistemi za ocenjevanje in preverjanje nespremenljivosti lastnosti se uporabljajo za omenjene sklope za balustrade in ograje.
                  
               
                     (2)
                  
                  
                     Ob upoštevanju izkušenj v zvezi z ravnanjem zadevnih proizvodov v času njihovega delovnega življenja, kot je prikazano v raziskavi o razlogih za okvare teh proizvodov, bi moral proizvajalec opraviti oceno njihove učinkovitosti glede vseh bistvenih značilnosti, razen požarne odpornosti, pred dajanjem proizvoda na trg. Bolj zahtevni sistemi niso potrebni. Za lastnosti glede požarne odpornosti se šteje, da bi bila običajna izbira sistemov 1, 3 ali 4 primerna s sklicevanjem na različne poddružine proizvodov –
                  
               SPREJELA NASLEDNJI SKLEP:
         
            Člen 1
            Ta sklep se uporablja za sklope za balustrade in ograje, namenjene samo za preprečevanje padcev z gradbenih objektov, ne pa za vertikalno obremenitev konstrukcije.
         
         
            Člen 2
            Ocenjevanje in preverjanje nespremenljivosti lastnosti sklopov za balustrade in ograje iz člena 1 se opravi glede na njihove bistvene značilnosti v skladu s sistemi iz Priloge.
         
         
            Člen 3
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 14. marca 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 88, 4.4.2011, str. 5.
      
      
         
            PRILOGA
            
               SISTEMI OCENJEVANJA IN PREVERJANJA NESPREMENLJIVOSTI LASTNOSTI
            
            
               Tabela 1
            
            
               Za vse bistvene značilnosti, razen požarne odpornosti
            
            
                        
                           Proizvodi in predvidena uporaba
                        
                     
                     
                        
                           Veljavni sistem
                        
                     
                  
                        Sklopi za balustrade in ograje, namenjeni samo za preprečevanje padcev z gradbenih objektov, ne pa za vertikalno obremenitev konstrukcije
                     
                     
                        
                           4
                        
                     
                  
               
            
               Tabela 2
            
            
               Samo za požarno odpornost
            
            
                        
                           Proizvodi in predvidena uporaba
                        
                     
                     
                        
                           Poddružine proizvodov
                        
                     
                     
                        
                           Veljavni sistem
                        
                     
                  
                        Sklopi za balustrade in ograje, namenjeni samo za preprečevanje padcev z gradbenih objektov, ne pa za vertikalno obremenitev konstrukcije
                     
                     
                        Proizvodi, katerih jasno ugotovljena stopnja v proizvodnem procesu ima za posledico izboljšanje lastnosti glede požarne odpornosti (npr. dodajanje zaščitnih sredstev proti požaru ali omejevanje organskih snovi)
                     
                     
                        
                           1
                        
                     
                  
                        Proizvodi, za katere obstaja veljavna evropska pravna podlaga za klasifikacijo njihovih lastnosti glede požarne odpornosti brez preskušanja
                     
                     
                        
                           4
                        
                     
                  
                        Proizvodi, ki ne pripadajo drugim poddružinam
                     
                     
                        
                           3